google/wiki40b huggingface dataset:
Londoni loodusmuuseum

Londoni loodusmuuseum (inglise keeles Natural History Museum; lühend NHM) on Londonis Lõuna-Kensingtonis asuv loodusmuuseum; kuni 1963. aastani Briti Muuseumi allüksus. 
Muuseumi kollektsioon hõlmab üle 80 miljoni eksponaadi botaanika, zooloogia, entomoloogia, geoloogia ja paleontoloogia valdkonnast.
NHM on enim külastatavaid Suurbritannia muuseume – jääb alla vaid Briti Muuseumile, Tate Modernile ja Rahvusgaleriile. 2017. aastal külastas loodusmuuseumi 4,43 miljonit inimest.

Ajalugu

1850. aastatel kavandas Briti muuseum muuseumi laiendamist. Sellel eesmärgil ostis muuseum maatüki Lõuna-Kensingtonis ja korraldas 1864. aastal uue muuseumihoone arhitektuurikonkursi. Võistluse võitis ehitusinsener ja arhitekt Francis Fowke (oli varem projekteerinud Lõuna-Kensingtonis asuva Victoria ja Alberti muuseumi), kes aga järgmisel aastal ootamatult suri. Hoone ehitamine usaldati arhitekt Alfred Waterhouse'ile, viktoriaanliku arhitektuuri esindajale, kes aga Fowke'i esialgse fassaadilahenduse muutis, tuues sisse uusromaani stiili elemente ja rikkaliku terrakota dekoori. Hoone ehitati aastatel 1873–1880. 
Muuseumi pidulik avamine toimus 1881. aastal. Ametlikult jäi muuseum Briti muuseumi osakonnaks kuni 1963. aastani. Kuigi muuseum iseseisvus, jäi senine nimi British Museum (Natural History) veel kasutusele kuni 1989. aastani. 1989. aastast kasutusel olev nimi Natural History Museum sai ametlikuks alles 1992. aastal.
Magnetic MRO AS

Magnetic MRO AS on kommertslennukitele täisteenust pakkuv hooldusettevõte, mille peakontor on Tallinnas. Ettevõte evib nii Euroopa Lennundusohutusameti (ingl European Aviation Safety Agency, EASA) kui ka Ameerika Ühendriikide Föderaalse Lennuameti (ingl Federal Aviation Administration, FAA) sertifikaate. Tallinna lennujaamas paiknevates angaarides teostatakse baashooldust lennukitüüpidele Boeing 737 ja Airbus 320. Teostatakse ka lennukite värvimist. Eraldi teenusena pakub Magnetic MRO AS lennukihoolduse oskusteabemüüki ja liinihooldusteenust välismaa lennujaamades.

1995

Magnetic MRO AS eelkäija alustas 1995. aastal Estonian Airi hooldusosakonnana. 16-liikmeline meeskond hoolitses kahe uue Boeing 737-500 eest.

1996

Estonian Air erastati 66% ulatuses: 49% osaluse ostis endale Maersk Air ja 17% aktsiatest läks Baltic Cresco Investment Groupi omandusse.

2002

15. mail 2002. aastal eraldati Estonian Airi hooldusosakond riiklikust lennukompaniist ja sellest sai eraldiseisev äriüksus nimega Maersk Air Maintenance Estonia (MAME)
MAME jätkas Estonian Airi lennukite hooldamisega Estonian Airi angaaris Tallinna lennujaamas. Ühtlasi hakkas MAME teostama hooldust ka välismaistele lennufirmadele. Maersk Airi Taani filiaal oli esimene välisettevõte, kellele teostati hooldust Estonian Airist eraldiseisva ettevõttena.

2003

Maersk Air müüs 100% Maersk Air Maintenance Estonia aktsiatest SAS-ile.
Maersk Air Maintenance Estonia jätkas Air Maintenance Estonia (AME) nime all SAS Group'is kuni 2010. aastani.

2010

BaltCap, juhtiv riskikapitali ettevõte Baltimaades, omandas SAS Group'ilt 100% osaluse Air Maintenance Estonias. Alustati laienemisstrateegiaga.
"Skandinaavia lennunduskontserni SAS Group poolaastaaruande kohaselt sai kontsern jaanuaris müüdud lennukite remondi ja hooldusega tegeleva ettevõtte Air Maintenance Estonia eest 74 miljonit Rootsi krooni."

2013

Septembris valmis uus angaar. Koos käibe kasvuga oli kasvanud ka klientide hulk ja mitmekesisus.
Kolmehõlmaline batsaania

Kolmehõlmaline batsaania (Bazzania trilobata) on soomikuliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas mitmes metsatüübis.
Erich Altosaar

Erich Altosaar (14. august 1908 Tallinn – 11. oktoober 1941 Kirovi vangla, Venemaa) oli Eesti korv- ja võrkpallur. Lisaks teenis ta Eesti politseis ja Kaitsepolitseis.
Noorena mängis ta seltsis Võitleja jalg-, võrk- ja korvpalli. 
Ta tuli 9 korda võrkpallis (1927, 1929, 1931, 1933, 1935–39), 4 korda korvpallis (1927, 1930–31, 1941) ja 1 kord jalgpallis (1930) Eesti meistriks. 
Ta osales Berliini olümpiamängudel ja ühtlasi kandis nende olümpiamängude avatseremoonial Eesti lippu.

Teenistus välispolitseis ja poliitilises politseis

27.10.1934 määrati Altosaar politseikordniku kohusetäitjaks, 19.04.1935 kinnitati kordnikuks, 6.11.1936 vabastati teenistusest ja samas asus teenistusse poliitilisse politseisse. Ta lahkus teenistusest 1.04.1940 ning ta arreteeriti Vene julgeolekuteenistuse poolt ja hukati Venemaal.
Bitis harenna

Levila

Neid madusid on püütud Etioopiast.
Vladislav Rjazanov

Elulugu

Vladislav Rjazanov on venelane ja inseneride poeg.
Lõpetas 1970 Tallinna 23. Keskkooli, 1977 Leningradi Sanitaar-Hügieeni Meditsiiniinstituudi sanitaarhügieeniteaduskonna ja 1981 NSVL Meditsiiniakadeemia Tööhügieeni ja Kutsehaiguste Teadusliku Uurimise Instituudi aspirantuuri; meditsiinikandidaat (1985, samas), väitekiri "Особенности влияния транспортно-технологических вибраций на женский организм и меры профилактики ". Oli 1981–88 Eksperimentaalse ja Kliinilise Meditsiini Instituudi nooremteadur, aastast 1988 vanemteadur (aastast 2003 Tervise Arengu Instituut).

Teadustöö

Uurimisvaldkond: tootmiskeskkonna füüsiliste faktorite mõju töötajatele, üldvibratsiooni mõju naistele, hügieen põlevkivitööstuses ja transpordis. Üle 30 teadustrükise.
Koolikooperatiiv

Koolikooperatiiv (ka Kooli-Kooperatiiv) oli 1930. aastatel tegutsenud Eesti ettevõte. Ettevõte tegevusvaldkonda kuulus eeskätt kirjastamine ning kooli- ja kirjastustarvete müük. Ettevõte andis välja raamatusarja "Eesti rahvuslikud suurmehed".
Süvaveekerge

Süvaveekerge ehk uhkvool (parem kui tõusuhoovus, kerkehoovus, tõusikvool, upwelling, apvelling) on rannikulähedase mere süvakihtidest pärineva külma vee tõus pinnakihtidesse. Süvaveekerke vastandnähtus on pealisvee sukeldumine (inglise downwelling).
Alasid, kus süvaveekerge toimub, nimetatakse süvaveekerkealadeks.
Süvaveekerke põhjustajaks on maa poolt puhuvad tuuled, mis viivad pealmise sooja veekihi merele. Seda asendab aga kompensatsioonihoovusena külm ning toitaineterikas vesi süvakihtidest.
Parim süvaveekerkeala näide on Lõuna-Ameerika läänerannikul. Meri on seal subduktsioonivööndi ja sellega seotud süviku tõttu sügav ning tavaliselt püsivad seal idakaartetuuled, mis vee pinnakihi ookeanile puhuvad.
Süvaveekerkest saavad palju kasu Peruu ja Tšiili kalurid, sest toitaineterikas vesi meelitab sinna hulgaliselt kalu.
Siiski esineb mõnel aastal ka vastupidine olukord, kus tuul puhub läänest. Sellist nähtust nimetatakse El Niñoks ja selle tekkepõhjused ei ole täpselt teada. Selle mõju on globaalne, ning seetõttu võib tal olla seos globaalse soojenemisega; viimastel aastatel on täheldatud El Niñode kestuse pikenemist.
Süvaveekerge soodustab kalapüüki, sest süvakihtide vesi on toitaineterikas (peamiselt nitraadid ja sulfaadid). Koos merevees lahustunud süsinikdioksiidiga kasutavad neid ainevahetusel fotosünteesivad bakterid ja protistid, keda nimetatakse fütoplanktoniks. Fütoplanktonist toituvad omakorda mereloomad, keda inimene sageli toidu eesmärgil püüab.
Süvaveekerge mõjutab oluliselt ka kliimat, sest külm vesi jahutab atmosfääri alumist kihti, tuues sellega kaasa temperatuuriinversiooni, mis takistab tõusvate õhuvoolude ja seega ka pilvede tekkimist. See ongi põhjuseks, miks Tšiili põhjaosas asuvas Atacama kõrbes sajab üliharva.
Süvaveekerke tõttu jahtunud meri on tihti teravas kontrastis õhutemperatuuriga. Näiteks California lõunaosas puhuvad mägedest tihti nn Santa Ana tuuled. Olemuselt sarnaseid tuuli nimetatakse Euroopas föönideks ja Kaljumäestikus chinook'ideks. See teeb õhu küll väga kuumaks ja kuivaks, kuid ühtlasi viib ka sooja vee merele, mis inimesi ujuma ei meelita.
Stevensi maakond (Minnesota)

Ajalugu

Maakond moodustati 1862. aastal.
Kiviõli raudteejaam

Kiviõli raudteejaam on raudteejaam Ida-Virumaal Kiviõlis.
Läbi Kiviõli kulgeb laiarööpmeline Tallinna–Narva raudtee, mis avati 1870. aastal. Jaamas võib toimuda ka kaupade rongidele ning neilt maha laadimine.

Perroonid

Kiviõli raudteejaamas asus kuni 2014. aasta alguseni üks madal perroon pikkusega 410 m. 
2014. aastal valmis raudteejaamast paarsada meetrit Narva pool uus täispikk 550 mm kõrgune ooteplatvorm.

Ajalugu

Kiviõli raudteejaam rajati raudteepeatusena 1920-ndatel. Raudteejaam kujunes sellest esimeste aastakümnete jooksul.

Jaamahoone

Esimene, krohvitud seintega ja puidust jaamahoone valmis koos raudteepeatusega. 1939. aastal see lammutati, kuid samal aastal valmis juba uus, Hendrik Otloodi projekteeritud silikaattellistest hoone. Jaamahoone suleti 1990. aastate lõpus ja lammutati 2001. aastal.

Reisirongiliiklus

Kiviõlis peatuvad Elroni reisirongid liinil Tallinn-Narva.
Dzintars Ābiķis

Dzintars Ābiķis (sündinud 3. juunil 1952 Ventspilsis) on Läti poliitik.
Ta lõpetas 1980. aastal Läti Riikliku Ülikooli (geograafiateaduskonna).
1993. aastani kuulus Läti Rohelisse Parteisse, 1993–1998 kuulus ta parteisse Läti Tee, 1998–2009 oli Rahvapartei liige. 2009–2011 kuulus parteisse Teise Poliitika Ühendus.
Ta valiti 1990 Rahvarinde kandidaadina Läti NSV Ülemnõukogu saadikuks ja ta on olnud hiljem kõikide Saeima koosseisude liige kuni 2014. aastani. 2014. aasta Läti parlamendivalimistel ta ei kandideerinud. 2011. aastast kuulub parteisse Ühtsus.
Blondi

Blondi surm

Blondi oli Hitleri kõrval kuni oma surmamiseni. 29. aprillil 1945 sai Hitler teada Itaalia diktaatori Benito Mussolini surmast ja otsustas end mitte elusalt kätte anda. Ta saanud Heinrich Himmleri käest kaaliumtsüaniidikapslid ja palunud dr. Werner Haasel neid oma koera Blondi peal, kes maganud lausa Hitleri kõrval, katsetada. Koer surnud ja Hitler kurvastanud väga.
NKVD poolt Jossif Stalinile esitatud Hitleri toimikus olla pealtnägijad tunnistanud, et Fritz Tornow võtnud Blondi kutsikad ja lasknud nad punkriaias koos Eva Brauni kahe šoti terjeri jmt koeraga, maha.

Blondi "sugupuu" ja Hitleri "koerarmastus"

Mõnede allikate kohaselt levitas Hitleri loomaarmastuse ja lihasöömisest loobumise teesi natsionaalsotsialistlik propaganda. Kuid see seos ei saa olla, kuigi Hitleri kaasaegsetele tundus, et koerad "füürerile" meeldisid, kuid teisalt olid Saksa lambakoerad tol ajal moodsad pidada. Nii olevat Hitler lasknud end võrdselt nii isase koera Wolfiga kui ka tema emaste järeltulijatega, kes kõik reageerisid nimele Blondi, fotografeerida.(Neumann ja Eberle 2013:110)
Mõnedes allikates on Blondi sünniajaks märgitud 1936.
Hitleril oli tavaks nimetada oma emaseid saksa lambakoeri Blondideks, nii olla ta juba 1926. aastal hankinud ühe saksa lambakoera, kellel nimeks Blonda või Blondi. Blondale "sokutati" 1930. aastal pojad, kellest ühe jättis Hitler endale ja nimetas samuti Blondaks. 
Saksa ajaloolase professor Wolfgang Wippermanni
(29. jaanuar 1945 Wesermünde) arvates ei olnud Hitler koerasõbralik ja tegu võis olla "poliitkoeraga".
Dartford Crossing

Dartford Crossing on ühe silla ja kahe tunneliga liiklussüsteem, mis ületab Thamesi suudmeala ning ühendab Dartfordi ja Thurrocki linnad.
Valinor

Valinor oli Valarite ja Maiarite teine riik, Valarite Maa läänes asuval suurel Amani mandril.
Seda kaitsesid kolmest küljest Pelóri mäed ning läänest Ekkaia meri. Valarid rajasid sinna Valimari linna ja istutasid Valgusepuud, mis külvasid valgusega üle kogu nende maa Pelóri mägedeni välja. Valinoris oli palju võimsaid kodasid ning valarite ja nende abiliste maiarite krunte. Kõige muljetavaldavam oli Ilmarin, Tuulte Isanda Manwë ja Tähtede Kuninganna Varda koda Arda kõrgeimal mäetipul Taniquetilil. Pärast Númenori langust saab Valinori jõuda vaid haldjate maagilistel laevadel.
Igors Graps

Igors Graps (täisnimega Igors Gunārs Graps-Grāfs ; 3. september 1925 Liepāja – 18. märts 2013 Cēsis) oli Läti dirigent, tšellist ja muusikapedagoog.
Graps oli 1950. aastatel Tartu Ülikooli sümfooniaorkestri dirigent ning hiljem Vanemuise orkestri tšellist. 1957–1961 mängis ta Eesti Raadio Estraadiorkestris tšellot ja trompetit. Džässansamblis Elektron mängis Graps trompetit koos Eri Klasi (trummid), Ants Toominga (bass), Gennadi Tanieli (altviiul), Tiit Vartsi (tenor- ja altsaksofon) ja Hans Hindperega.
1963. aastal kutsuti Graps Riia ooperisse teise kontsertmeistri kohale. Hiljem töötas ta Cēsises, mängides mitmes ansamblis ja sümfooniaorkestris ning andes 40 aasta vältel tšellotunde kohalikus muusikakoolis. 1981. aastal asutas ta Vidzeme Kammerorkestri. 
Tartu Uue Teatri rokkmuusikalis "Raudmees. Odysseuse eksirännakud" kehastas Igors Grapsi Evald Aavik.

Isiklikku

Igors Graps elas Vecpiebalga piirkonnas Ineši vallas. Tema poeg oli Eesti rokkmuusik Gunnar Graps; Igors Grapsil oli veel üks poeg ja tütar.
Lamantiin

Lamantiin (Trichechus senegalensis) on liik meriveiseliste hulka kuuluvaid vee-elulisi imetjaid.
Aarne Biin

Aarne Biin (sündinud 4. augustil 1942) on eesti prosaist.
Albert Einsteini auhind

Albert Einsteini auhind on teadusauhind, mida anti välja aastatel 1951–1979 ja mille eesmärk oli tunnustada teadlaste väljapaistvaid saavutusi matemaatikas ja füüsikas.
Auhind asutati 1949. aastal ja nimetati Institute for Advanced Study professori Albert Einsteini auks. Ta on väheseid Albert Einsteini nimelisi auhindu, mis on asutatud tema eluajal. Auhinna suurus oli esialgu 15 000 $, hiljem see kahanes 5000 $-ni. Auhinnaga kaasnes kuldmedal. Auhinda rahastas Lewis ja Rosa Straussi mälestusfond. Laureaadi valis Institute for Advanced Study auhinnakomitee (esimese komitee koosseisu kuulusid Albert Einstein, Robert Oppenheimer, John von Neumann ja Hermann Weyl).
Esimene auhind anti välja 1951. aastal ja see läks kahasse Kurt Gödeli (Institute for Advanced Study) ja Julian Schwingeri (Harvardi Ülikool) vahel.
Seleukos VII Kybiosaktes

Seleukos VII Kybiosaktes Philometor (kreeka keeles Κυβιοσάκτης, ′tuunikala rookija′, halvustav nimetus, ja Φιλομήτωρ, ′emaarmastaja′) (suri u 58 eKr) oli Seleukiidide soost kuningas (83−69 eKr).

Elulugu

Tema isik oli veel hiljuti tundmatu. Sündis kuningas Antiochos X Eusebese (suri 88 eKr) ja Egiptuse printsessi Kleopatra Selene (135/130−69 eKr) pojana, Antiochos XIII Asiatikose noorem vend. Aastal 75 eKr siirdus ta koos vennaga ema soovil Rooma, et taotleda senatilt tunnustust oma nõudlusele Egiptuse troonile. Roomlased nende soovi ei rahuldunud, kuid see-eest tunnustati neid Süüria kuningatena. Seleukos oli kuningas vaid nimeliselt, kuna riiki okupeeris aastast 83 eKr Armeenia kuningas Tigranes II ja Seleukiididele allusid vaid mõned linnad. Aastal 58 eKr kutsuti Seleukos Egiptusesse, et abielluda Kleopatra VII õe Bereniike IV-ga. Viimane lasi väidetavalt Seleukose tolle tahumatute kommete tõttu mõrvata.
Helmut Polberg

Helmut Polberg (2. märtsil 1935 Rame – 22. november 2016) oli eesti raamatugraafik.
Ta õppis aastatel 1943–1950 Hanila 7-klassilises koolis, 1950–1954 Lihula Keskkoolis; aastal 1955 asus õppima ERKI-sse, lõpetas selle aastal 1961 graafika erialal.
Ta oli 1954–1955 Lihulas kultuurimaja dekoraator ja 1961–1970 Tallinnas ETKVL-i Kaubandusliku Reklaami Valitsuses kunstnik. Ta on teinud kaastööd kirjastusele Valgus ja aastast 1970 pidevalt kirjastusele Eesti Raamat, olles seal 1975–1991 mittekoosseisuline kunstnik, hiljem vabakunstnik.
Ta on loonud tarbegraafikat, eriti firmamärke. Samuti on ta kujundanud raamatuid.

Isiklikku

Tema abikaasa oli tekstiilikunstnik Liane Polberg.
Kuldkala (tähtkuju)

Kuldkala (ladina Dorado, lühend Dor) on lõunataeva tähtkuju.
Kuldkala suurus on 179 ruutkraadi ja see on pindalalt 88 tähtkuju seas 72. kohal. Heledaim objekt on kaksiktäht Alpha Doradus tähesuurusega 3,3. 
Kuldkalas asub osa Suurest Magalhãesi pilvest ja mitmeid galaktikaid.
Kuldkala on üks 12 tähtkujust, mille moodustas hollandi astronoom Petrus Plancius meresõitjate Pieter Dirkszoon Keyseri ja Frederick de Houtmani lõunataeva vaatluste põhjal. Seda kujutati 1598 valminud taevagloobusel. Esimest korda kujutati seda täheatlases 1603. aastal – Johann Bayeri "Uranometrias".
Zirl

Vaatamisväärsused

Märkimisväärne vaatamisväärsus on rikkalikult freskodega kaunistatud kihelkonnakirik.
Hamrohhon Zarifi

Hamrohhon Zarifi (sündinud 1948; kuni 2007. aastani Zaripov) on Tadžikistani diplomaat ja poliitikategelane, välisminister aastatel 2006–2013.
Aastatel 2002 kuni 2006 oli Zaripov Tadžikistani erakorraline ja täievoliline suursaadik Ameerika Ühendriikides.
Aastatel 1995 kuni 2002 oli ta asevälisminister, riigi alaline esindaja OSCE jt rahvusvaheliste organisatsioonide juures Viinis ning erakorraline ja täievoliline suursaadik Austrias.
Varem töötanud pedagoogilises instituudis, julgeolekuorganeis ja siseministeeriumis.
Star Trek 2: Khani raev

Sisukokkuvõte

"Star Treki" osas "Space Seed" leiab tähelaeva USS Enterprise meeskond magajate laevast SS Botany Bay külmutatud olekus Khan Noonien Singhi koos teiste reisijatega. Kui avastati, et Khan on 20. sajandi lõpus põgenenud türann, kes 1990. aastateni valitses osa Maast, võeti ta vangi koos teiste üliinimestest reisijatega, kes moodustasid tema kaaskonna. Laeva Enterprise ohvitser-leitnant Marla McGivers armus Khanisse ja aitas tal laeva enda valdusse saada. Kapten James T. Kirk sai siiski Khanist ja tema meestest võitu ning pagendas nad karmide tingimustega, kuid elukõlbulikule planeedile Ceti Alpha V, kus nad said rajada oma tsivilisatsiooni. Alternatiiviks oleks olnud nende saatmine mõnda Ühinenud Planeetide Föderatsiooni karistuskolooniatest. Spock ohverdas end oma laeva ja meeskonna päästmiseks
Danuta Hübner

Danuta Maria Hübner (sündinud 8. aprillil 1948 Niskos) on Poola majandusteadlane ja poliitik, Euroopa Parlamendi liige.
Ta sai doktorikraadi majanduse alal 1974. aastal.
1992. aastast töötas ta majandusprofessorina ja 1997. aastast Poola presidendi kantseleiülemana. 1998–2001 töötas ta Genfis ÜRO juures, 2001–2003 aga Poola välisministeeriumis.
2004–2009 oli ta Euroopa Komisjoni regionaalpoliitika volinik.

Isiklikku

Danuta Hübneril on kaks tütart (Karolina ja Ewa).
Noortevolikogu

Eesmärk

Noortevolikogu eesmärk on analüüsida valla või linna pädevusse kuuluvaid noorteküsimusi ning teha nende kohta ettepanekuid valla- või linnavolikogule ja -valitsusele. Noortevolikogu põhitegevus on kaasata noori aktiivselt osalema ühiskondliku elu korraldamises.

Asukoht

Noortevolikogud tegutsevad peamiselt noortekeskustes, rahvamajades, vallavalitsustes või muu struktuuri juures ning nad on seotud valla- või linnavolikoguga. Noortevolikogu koordineerimist abistab kas noorsootöötaja või mõni muu pädev ametnik.

Liikmed

Noortevolikogu liikmeid valivad noored ise. Noortevolikogu liikmeskond peab koosnema noortest. Noorteks loetakse käesoleva seaduse tähenduses füüsilisi isikuid vanuses 7–26 eluaastat. See tähendab, et noortevolikogu liikmed ei tohi olla nooremad kui 7 ja vanemad kui 26 eluaastat. Lisaks peab olema noor registreeritud konkreetse omavalitsuse haldusüksuse territooriumil või kes õpib selle omavalitsuse territooriumil mõnes haridusasutuses. Noortevolikogusse saavad kuuluda õpilasesinduste ja noorte ühingute esindajad ning ka organiseerumata noored (noored, kes ei kuulu noorteorganisatsiooni või -gruppi). Liikmete valimisel peab lähtuma demokraatlikest põhimõtetest.

Valimised

Noortevolikogu liikmete valimiseks on mitmeid erinevaid võimalusi ning iga noortevolikogu määrab selle kindlaks põhikirjaga. Kindlasti on oluline valimiste korraldamiseks varuda 3–4 kuud aega, selleks et jõuaks kogu infot levitada aktiivsetele noorteni. Valimised tuleb korraldada selgelt ehk nii valijale kui ka kandideerijale peab olema kõik selge ja arusaadav.

Kasulikkus noortele

Noortevolikogu võimaldab noortel osaleda neid puudutavates otsustusprotsessides ning kaitseb valla elanike, eeskätte noorte õigusi ja huve. Annab noorele võimalusi osaleda ning ka aktiivsemalt kaasa rääkida ühiskonnas ja ühiskondlikus elus. Noortevolikogu liikmed omavad võrdseid võimalusi täiskasvanutega ning on võimalus tutvuda demokraatia põhimõtetega. Samuti tagab see noortele hea kogemuse, julguse, esinemisoskuse, hea meeskonnatöö ja ka juhtimisoskuse, mis tuleb elus kasuks.
Korpus (matemaatika)

Ajalugu

Korpuse mõiste raames töötas implitsiitselt Évariste Galois 1830. aastal (sellest sai alguse Galois' teooria). Kasutades korpuse algebralise laiendi ideed, leidis ta selle piisava ja tarviliku tingimuse, et ühe muutuja võrrand oleks radikaalides lahenduv. Hiljem näidati Galois' teooria abil, et võimatu on lahendada selliseid klassikalisi ülesandeid nagu ringi kvadratuur, nurga trisektsioon ja kuubi duplikatsioon.
Korpuse mõiste eksplitsiitne kasutuselevõtmine omistatakse Richard Dedekindile, kes nimetas seda algul ratsionaalseks väljaks (korpuseks hakati seda nimetama 1871. aastal).
Et korpuse mõiste on üldalgebra mõistete seas tavalistele arvudele kõige lähem, kasutatakse lineaaralgebras korpust kui struktuuri, mis universaliseerib skalaari mõister, ja lineaaralgebra põhistruktuur vektorruum defineeritakse konstruktsioonina üle mis tahes korpuse.
Korpuseteooria on suuresti ka algebralise geomeetria ja algebralise arvuteooria aluseks.
Aleksander Tammann

Aleksander Tammann (14. juuni 1895 Tallinn – surmaaeg ja -koht teadmata) oli Eesti tennisist ja treener.
Ta tuli 1923 tennises üksikmängus ning 1922, 1924 ja 1925 meespaarismängus Eesti meistriks. 
Pärast Vabadussõda töötas ta Tallinna Lawn-Tennise ja Hockey Klubis treenerina. 
Aastal 1944 läks ta Saksamaale.
Astronoomiamärgid

Planeedid

NimiIAU
LühendSümbolUnicodeKujutus Unicode'isSümboli tähendus
MerkuurMe
#x263f;
#9791;
☿VeenusV
#x2640;
#9792;
♀MaaE
#x1F728;
#128808;
⊕#x2641;
#9793;
♁MarssMa
#x2642;
#9794;
♂JupiterJ
#x2643;
#9795;
♃SaturnS
#x2644;
#9796;
♄UraanU
#x26e2;
#9954;
⛢#x2645;
#9797;
♅NeptuunN
#x2646;
#9798;
♆
Hellamaa tuulik

Hellamaa pukktuulik asub Hiiumaal Hiiumaa vallas Hellamaa külas.
Tuulik valmis aastal 1887 ja on arvatud ehitismälestiseks.
Tuuliku geograafilised koordinaadid on 58° 56′ 30″ N, 22° 56′ 3″ E.
Ilmar Ojalo

Ilmar Ojalo (kuni 1937. aastani Ilmar Odenberg; 27. november (vkj 14. november) 1910 Simititsa, Jamburgi maakond – 30. november 1989 Tallinn) oli eesti maalikunstnik ja restauraator.
Ilmar Ojalo sündis Simititsas Jamburgi maakonnas eesti väljarändajate perekonnas. 1913. aastal asus Odenbergide perekond elama Tallinnasse. 1929. aastal lõpetas Ilmar Ojalo Tallinna Linna Poeglaste Humanitaargümnaasiumi ja teenis seejärel aega mereväes. 1931. aastal astus ta Tallinna Tehnikumi, 1932. aastal läks üle Praha Tehnikaülikooli, kus õppis kuni 1936. aastani. 1936–1939 õppis Ilmas Ojalo Helsingis Soome Kunstiühingu kunstikoolis.
1939. aastal esines ta esmakordselt kunstinäitusel Soomes ja 1940. aasta märtsis Eestis. 1945–1950 töötas ta Tartu Kunstimuuseumis restauraatorina. 1951. aastal arreteeriti ta Saksa okupatsiooni ajal ajalehtedes ilmunud karikatuuride eest. Ta kandis karistust algul Vasalemma vangilaagris, hiljem Permi oblastis (tol ajal Molotovi oblast).
Pärast vabanemist 1955. aastal sai Ilmar Ojalo kunstnik-restauraatori koha Teadusliku Restaureerimise Töökojas Tallinnas. Aastatel 1961–1963 töötas ta arhitekt-sisekujundajana Eesti Tööstusprojektis, hiljem tegutses lektorina ja harrastuskunstnike juhendajana.
Ilmar Ojalo oli laialdaste kultuurihuvidega isiksus. Ta tegeles kunstiajaloo uurimisega, osales Tallinna Linnamuuseumi koduuurijate ringi tegevuses, kuulus parapsühholoogia huvilisena Nõukogude Liidu Psühholoogiaseltsi Eesti osakonda, avaldas 1982. aastal brošüüri "Mis on värvusmuusika?" ja esines loengutega.
Kesksel kohal Ilmar Ojalo maaliloomingus olid linnavaated. Tema maalid paistsid silma värske motiivivaliku ja lakoonilise kompositsiooni poolest.
Kyzikos

Kyzikos (ladina Cyzicus) oli Vana-Kreeka linn Propontise (Marmara mere) lõunarannikul Müüsia maakonnas. Ta paiknes alles 1. sajandil pKr maismaa osaks saanud Arktonnesosel (Kapıdağ).

Ajalugu

Linna rajas tõenäoliselt üsna 7. sajandi alguses eKr Mileetos. Kyzikos jagas oma emalinna ja teiste Väike-Aasia kreeka linnade saatust. Umbes 364 eKr vabastas ateenlane Timotheos Kyzikose pärslaste piiramisest. Sellest ajast alates oli see hästi kindlustatud ja rikas linn sõltumatu, kui mitte arvestada lühemaajalist Süüria ülemvõimu 3. sajandil eKr. Tänuks vapra vastupanu eest Pontose Mithridatesele (74/73 eKr) sai Kyzikos Roomalt kõik vaba linna õigused. Aastal 20 eKr võttis keiser Augustus need ajutiselt ära ning 40. aastal pKr tegi Tiberius seda lõplikult. Siiski jäi Kyzikos õitsvaks kaubalinnaks kuni laastava maavärinani keiser Justinianus I ajal 543.